Pagbibigay ng Trabaho sa Mga Indibiduwal na may Mga Kapansanan sa Isip at Kapansanan sa Katawan sa California

**“Tunay na Trabaho para sa Tunay na Sahod sa Tunay na Mundo”**

**Blueprint ng California para sa Pagtatrabaho nang Kasama ang Walang Kapansanan at May Sahod na Katumbas sa Walang Kapansanan**

**Kabuuang-ideya para sa Gagamit**

Inihanda ng

Kagawaran ng Edukasyon ng California

Kagawaran ng Rehabilitasyon ng California

Kagawaran ng California para sa Mga Serbisyo sa May Kapansanan

**“Tunay na Trabaho para sa Tunay na Sahod sa Tunay na Mundo”**

**Mithiin**

Pagbibigay ng mga pagkakataon sa mga taga-California na may mga kapansanan sa isip at kapansanan sa katawan upang maghanda at sumali sa trabahong kasama ang walang kapansanan at may sahod na katumbas sa walang kapansanan.

“…hindi mo kailanman malalaman kung ang isang tao ay makakatakbo nang may dala-dalang bola kung hindi mo kailanman ibibigay ito sa kanila.”

*Kasosyo sa Negosyo – California CIE Business Partner Forum, Agosto 31, 2015*

**Talaan ng mga Nilalaman**

[Panimula 4](#_Toc488582682)

[Ano ang Trabahong Kasama ang Walang Kapansanan at May Sahod na Katumbas sa Walang Kapansanan (Competitive Integrated Employment, CIE)? 5](#_Toc488582684)

[Ano ang CIE Blueprint? 6](#_Toc488582685)

[Ano ang ginagawa ng bawat kagawaran? 8](#_Toc488582686)

[Kagawaran ng Edukasyon ng California (California Department of Education, CDE) 8](#_Toc488582687)

[Ilang estudyanteng nasa edad na 16 hanggang 21 na mayroong ID/DD ang nag-aaral? 9](#_Toc488582688)

[Paano ka makakasali sa Espesyal na Edukasyon? 9](#_Toc488582689)

[Ano ang isang Pang-indibiduwal na Programang Pang-edukasyon (Individualized Education Program, IEP)? 9](#_Toc488582690)

[Kagawaran ng Rehabilitasyon ng California (California Department of Rehabilitation, DOR) 10](#_Toc488582691)

[Ilang tao na nasa edad na 16 at mahigit pa na mayroong ID/DD ang pinaglilingkuran ng DOR? 10](#_Toc488582692)

[Paano ka makakakuha ng mga serbisyo ng DOR? 10](#_Toc488582693)

[Ano ang isang Magkakahiwalay na Plano para sa Pagtatrabaho (Individualized Plan for Employment, IPE)? 11](#_Toc488582694)

[Kagawaran ng California para sa Mga Serbisyo sa May Kapansanan (California Department of Developmental Services, DDS) 11](#_Toc488582695)

[Ilang tao na nasa edad na 16 at mahigit pa na mayroong ID/DD ang pinaglilingkuran ng DDS? 12](#_Toc488582696)

[Paano ka makakakuha ng mga serbisyo ng DDS? 12](#_Toc488582697)

[Ano ang isang Plano ng Programang Pang-indibiduwal (Individual Program Plan, IPP)? 12](#_Toc488582698)

[Ano ang ginagawa ng CIE Blueprint? 13](#_Toc488582699)

[Unang Layunin 13](#_Toc488582700)

[Pangalawang Layunin 14](#_Toc488582701)

[Pangatlong Layunin 15](#_Toc488582702)

# Panimula

Ang dokumentong ito ay para sa pangkalahatang-ideya ng gumagamit tungkol sa Blueprint ng Pagtatrabaho nang Kasama ang Walang Kapansanan at May Sahod na Katumbas sa Walang Kapansanan (Competitive Integrated Employment, CIE). Tutulungan ka ng pangkalahatang-ideya na maunawaan:

* Kung ano ang Blueprint.
* Sino ang bumuo ng Blueprint.
* Ano ang ginagawa ng bawat kagawaran.
* Paano tutulong ang Blueprint sa paggawa ng pagbabago sa hinaharap.

Sa pangkalahatang-ideya na ito, paiikliin ang mga pangalan ng mga entidad at mga produkto na ito gaya ng mga sumusunod:

| **Acronym** | **Salita/Parirala** |
| --- | --- |
| CDE | Kagawaran ng Edukasyon ng California (California Department of Education) |
| CHHSA | Ahensiya ng mga Serbisyong Pankalusugan at Pantao ng California (California Health and Human Services Agency)  |
| CIE | Trabahong Kasama ang Walang Kapansanan at may Sahod na Katumbas ng Walang Kapansanan (Competitive Integrated Employment)  |
| CMS | Mga Sentro para sa Mga Serbisyo ng Medicare at Medicaid (Centers for Medicare and Medicaid Services)  |
| DDS | Kagawaran ng mga Serbisyo sa Pag-unlad ng California (California Department of Developmental Services) |
| DOR | Kagawaran ng Rehabilitasyon ng California (California Department of Rehabilitation) |
| DRC | Mga Karapatan ng May Kapansanan sa California (Disability Rights California) |
| ESSA | Batas ng Nagtatagumpay ang Bawat Mag-aaral (Every Student Succeeds Act) |
| ID/DD | Mga Kapansanan sa Isip at Mga Kapansanan sa Katawan (Intellectual Disabilities and Developmental Disabilities) |
| IDEA | Batas sa Edukasyon ng Mga Indibiduwal na May Mga Kapansanan (Individuals with Disabilities Education Act)  |
| IEP | Pang-indibiduwal na Programang Pang-edukasyon (Individualized Education Program) |
| IPE | Magkakahiwalay na Plano para sa Pagtatrabaho (Individualized Plan for Employment) |
| IPP | Plano ng Programang Pang-indibiduwal (Individual Program Plan) |
| LEA | Lokal na Ahensiyang Pang-edukasyon (Local Educational Agency) |
| VR | Rehabilitasyon na Nauugnay sa Pagtatrabaho (Vocational Rehabilitation) |
| VRSD | Paghahatid ng Mga Serbisyong Pangrehabilitasyon na Nauugnay sa Pagtatrabaho (Vocational Rehabilitation Services Delivery) |
| WIOA | Batas sa Pagbabago at Pagkakataon ng Manggagawa (Workforce Innovation and Opportunity Act)  |

“Mas mabuti kapag sama-sama tayo kaysa sa kung nag-iisa tayo...”

*Nagbibigay ng Serbisyo - California CIE Stakeholder Forum, Mayo 15, 2015*

# Ano ang Trabahong Kasama ang Walang Kapansanan at May Sahod na Katumbas sa Walang Kapansanan (Competitive Integrated Employment, CIE)?

Ang salitang CIE ay nangangahulugan sa pagtatrabaho nang may bayad (kahit pinakamababang sahod) sa komunidad kasama ng mga taong walang kapansanan. Maaaring full-time (hanggang 40 oras bawat linggo) ang trabaho o part-time. Dapat makakuha ka ng parehong antas ng mga benepisyo nang katulad sa ibang empleyado ng pinagtatrabahuhan mo. Maaaring kabilang sa mga benepisyo ang mga bagay na katulad ng may bayad na bakasyon at pagliban sa trabaho dahil sa sakit, insurance sa kalusugan at mga plan sa pag-iipon para sa pagreretiro. Dapat magkaroon ka rin ng mga pagkakataong tumaas ang posisyon, katulad ng ibang empleyado. Ang pagkakaroon ng iyong sariling negosyo ay binibilang bilang pagtatrabaho nang may bayad.

# Ano ang CIE Blueprint?

Ang CIE Blueprint ay isang limang taong plano, na binubuo ng CDE, DOR at DDS upang tulungan ang mga taong mayroong ID/DD na maghanda para sa trabaho at makakuha ng trabaho na kumikita nang kahit pinakamababang sahod nang nagtatrabaho kasama ng mga taong walang kapansanan. Mahalaga ang pagpaplanong nakatuon sa tao sa buong Blueprint at iginagalang ang pinagmulang lahi, etniko, kultura at wika ng bawat tao. Ang pagpaplanong nakatuon sa tao ay pagbuo ng isang plano batay sa mga kakayahan, interes at pangarap ng tao.

Ang mga layunin ng Blueprint ay upang:

* Tulungan ang tatlong kagawaran na magtulungan upang masuportahan nang mas mabuti ang mga taong mayroong ID/DD na gustong magkaroon ng trabaho mula sa CIE.
* Gumawa ng mas maraming opsyon para sa mga taong mayroong ID/DD upang maghanda para sa trabaho at makakuha ng trabaho mula sa CIE.
* Tulungan ang mga taong mayroong ID/DD na gumawa ng sarili nilang mga pagpili tungkol sa pagtatrabaho sa komunidad.

Ang ilang partikular na layunin ng Blueprint ay:

1. Simula Hulyo 2016, hindi maaaring ilagay ng DOR at DDS ang mga indibiduwal na wala pa sa edad na 24 sa mga trabahong kumikita nang mas mababa sa pinakamababang sahod maliban kung matutugunan ang ilang kondisyon.

2. Pagsapit ng Marso 2019, hindi na ilalagay ng DOR at DDS ang sinumang indibiduwal sa nakabukod na ayos ng trabaho – kailangang ilagay ka sa ayos sa komunidad na nakikipag-ugnayan sa mga taong walang kapansanan. Ito ang CIE.

3. Pagsapit ng Marso 2019, dapat ilipat ng DDS ang lahat ng indibiduwal mula sa mga lugar na pinagbukod, tulad ng mga activity center sa trabaho, tinatawag minsang “mga sheltered workshop”, at ilalagay papunta sa trabaho o iba pang landas ng trabaho sa komunidad.

Sa lahat ng sistema ang pagpaplanong nagaganap para sa CIE ay dapat nakatuon sa iyo, sa iyong mga gusto at mga pangangailangan. Tinatawag itong pagpaplanong nakatuon sa tao.

“…ang trabaho ay ang lugar kung saan napapakinabangan ang potensyal.”

 *Komisyonado ng Kabataan - Komisyon ng Pagpapayo sa Pagpupulong para sa Espesyal na Edukasyon, Agosto 12, 2015*

Binuo ng pangkat ng mga tao mula sa CDE, DOR, at DDS ang Blueprint, nang nakikipagtulungan sa CHHS  at DRC. Nakipagkita ang pangkat sa mga grupo ng tagapayo sa mamimili at iba pang stakeholder upang makakuha ng mungkahi upang mapaganda ang Blueprint. Kinumpleto ng Mga Direktor ng tatlong kagawaran, ang CHHSA, at DRC ang Blueprint.

Ang bawat kagawaran ay mayroong mga partikular na batas na gumagabay sa trabahong ginagawa nila at ang mga batas na ito ay:

* Dapat sundin ng CDE ang [IDEA](https://www2.ed.gov/about/offices/list/osers/osep/osep-idea.html) at ang [ESSA](https://www.ed.gov/essa?src=rn).
* Dapat sundin ng DOR ang [Batas sa Rehabilitasyon ng 1973](https://www2.ed.gov/policy/speced/reg/narrative.html), ayon sa inamyenda ng 2014 [WIOA](https://www2.ed.gov/about/offices/list/osers/rsa/wioa-reauthorization.html). 
* Dapat sundin ng DDS ang [Batas Lanterman](http://www.dds.ca.gov/ConsumerCorner/docs/LA_Guide.pdf) at ang [Mga Panuntunan ng CMS](http://www.dds.ca.gov/HCBS/index.cfm). 

Ginamit ang mga batas na ito bilang isang pinagkunan ng reperensiya sa panahon ng pagbuo ng Blueprint.

“Magbigay ng pinakamataas na pagkakataon sa komunidad sa may bayad na pagtatrabaho o boluntaryong pagtatrabaho…”

*Magulang/Nagbibigay ng Serbisyo – Feedback na natangggap sa pamamagitan ng California CIE Inbox, Mayo 18, 2015*

# Ano ang ginagawa ng bawat kagawaran?

Kagawaran ng Edukasyon ng California (California Department of Education, CDE)

Pinangangasiwaan ng CDE ang mga sistema ng pampublikong paaralan ng estado, na kinabibilangan ng mahigit sa 9,000 paaralan sa California. Ang mga paaralang ito ay mayroong mahigit sa pitong milyong mag-aaral.

Nakikipagtulungan ang CDE sa maraming katuwang upang magbigay ng mga suportang pang-edukasyon para sa mga sanggol at mga nag-aaral sa preschool hanggang sa mga batang nasa hustong gulang na mayroong mga kapansanan. Maraming programa ng paaralan ang nagbibigay ng mga suportang ito. Ang ilan sa mga suporta ay:

* Mga serbisyong nakatuon sa pamilya.
* Espesyal na edukasyon.
* Paglipat mula sa mataas na paaralan papunta sa pamumuhay ng isang nasa hustong gulang, kabilang ang karagdagang edukasyon o trabaho.

Para sa karagdagang impormasyon o espesyal na edukasyon, tingnan ang website ng Espesyal na Edukasyon ng CDE na [Sangay ng Espesyal na Edukasyon ng CDE](http://www.cde.ca.gov/sp/se/).

<http://www.cde.ca.gov/sp/se/>

### Ilang estudyanteng nasa edad na 16 hanggang 21 na mayroong ID/DD ang nag-aaral?

Mula Hulyo 1, 2013 hanggang Hunyo 30, 2014, mayroong humigit-kumulang na 29,000 estudyante na mayroong ID/DD, na may edad na 16 hanggang 21 taong gulang ang nag-aaral sa California.

Paano ka makakasali sa Espesyal na Edukasyon? ****

Tinutukoy ang pagiging karapat-dapat para sa espesyal na edukasyon sa pamamagitan ng isang proseso ng pagtatasa. Pinagsasama-sama ng paaralan ang pangkat ng IEP na binubuo ng mga magulang o mga tagapag-alaga ng mga estudyanteng mayroong kapansanan, ang guro, at ang iba pang kinatawan ng paaralan para magpasiya kung ang bata ay isang indibiduwal na mayroong natatanging mga pangangailangan. Kung ang bata ay malalamang isang indibiduwal na mayroong natatanging mga pangangailangan, karapat-dapat ang bata para sa espesyal na edukasyon at mga may kaugnayang serbisyo.

# Ano ang isang Pang-indibiduwal na Programang Pang-edukasyon (Individualized Education Program, IEP)?

Ang IEP ay isang planong binuo ng isang pangkat ng IEP. Taun-taon sinusuri ang IEP ng estudyante.

Karaniwang inaanyayahan ang DOR ng lugar at kawani ng sentrong panlalawigan sa pagpupulong ng IEP upang pag-usapan ang tungkol sa mga serbisyo ng paglipat na maaari nilang ibigay o bayaran.

Kabilang sa IEP ang:

* Mga layunin ng estudyante kapag nakatapos na sila ng high school. Halimbawa, sasali sa pagsasanay, mag-aaral pa at makakakuha ng trabaho.
* Ang mga serbisyo sa paglipat na kailangan ng estudyante upang tulungan silang makamit ang mga layuning iyon.

Ang mga serbisyo ng paglipat ay mga serbisyo na tumutulong sa estudyante na lumipat mula sa pag-aaral papunta sa mga aktibidad pagkatapos makapag-aral na kinabibilangan ng kolehiyo, trabaho o pamumuhay nang mag-isa.

## Kagawaran ng Rehabilitasyon ng California (California Department of Rehabilitation, DOR) California Department of Rehabilitation logo

Nagbibigay ang DOR ng mga serbisyo ng VR sa mga taong mayroong mga kapansanan upang tulungan silang makakuha ng trabaho. Nakikipagtulungan ang DOR sa iba pang ahensiya, kabilang ang mga LEA, kolehiyo, mga programang pangrehibilitasyon sa komunidad, mga sentrong panlalawigan at iba pang mapagkukunan upang ibigay ang mga serbisyong ito. Binibigyan din ng DOR ang mga estudyanteng mayroong mga kapansanan ng mga serbisyo upang ihanda sila sa pagkakaroon ng trabaho. Ang mga ito ay tinatawag na mga serbsiyo ng paglipat bago magtrabaho.

Mayroong mga opisina ang DOR sa buong estado upang magbigay ng mga serbisyo ng VR sa mga taong mayroong mga kapansanan.

### Ilang tao na nasa edad na 16 at mahigit pa na mayroong ID/DD ang pinaglilingkuran ng DOR?

Mula Hulyo 1, 2013 hanggang Hunyo 30, 2014, pinaglingkuran ng DOR ang 1,700 taong mayroong ID/DD na nasa edad na 16 hanggang 21 at 2,900 na nasa edad na 22 at mahigit pa.

### Paano ka makakakuha ng mga serbisyo ng DOR?

Karapat-dapat ang isang tao para sa mga serbisyo ng DOR kung siya ay:

* Mayroong kapansanan na gumagawa ng hadlang na makakuha ng trabaho.
* Nangangailangan ng mga serbisyo ng VR upang maghanda para sa trabaho, makakuha ng trabaho o magtagumpay sa trabaho.
* Magagamit ang mga serbisyo ng DOR para makakuha ng trabaho.

### Ano ang isang Magkakahiwalay na Plano para sa Pagtatrabaho (Individualized Plan for Employment, IPE)?

Ang IPE ay isang nakasulat na plano na nagpapakita ng layunin ng isang tao para sa trabaho at ang mga serbisyong dapat ibigay upang makamit ang layunin. Ang IPE ay binubuo ng tao at ng kanilang tagapayo mula sa DOR. Taun-taon sinusuri ang IPE.

Nagbibigay ng mga serbisyong makakatulong sa taong makamit ang kanyang layunin sa trabaho. Maaaring kabilang sa mga serbisyong ito ay pagpapayo at paggabay na nauugnay sa trabaho, pagtatasa, teknolohiyang nagbibigay ng tulong, tulong sa pagpaplano ng mga benepisyo, mga serbisyo sa paglipat, pagsasanay o pag-aaral pagkatapos ng high school, pagsasanay sa trabaho at mga serbisyo at suportang mayroong kaugnayan sa trabaho.

Para sa karagdagang impormasyon sa mga serbisyo ng VR at proseso ng IPE, tingnan ang [Handbook ng Impormasyon para sa Mamimili](http://www.dor.ca.gov/Public/Publications-n-Forms.html).

<http://www.dor.ca.gov/Public/Publications-n-Forms.html>

## Kagawaran ng California para sa Mga Serbisyo sa May Kapansanan (California Department of Developmental Services, DDS) California Department of Developmental Services logo

Ang DDS ay nagbibigay ng mga serbisyo at suporta sa mga taong mayroong ID/DD. Ibinibigay ang mga serbisyong ito sa pamamagitan ng 21 nonprofit na organisasyong tinatawag na mga sentrong panlalawigan.

Kabilang sa mga serbisyong ito ang mga serbisyo bago magtrabaho (mga serbisyo na naghahanda sa isang tao para makakuha ng trabaho) at mga serbisyo ng suporta upang tulungan ang isang empleyado sa trabaho.

### Ilang tao na nasa edad na 16 at mahigit pa na mayroong ID/DD ang pinaglilingkuran ng DDS?

Mula Hulyo 1, 2013 hanggang Hunyo 30, 2014, pinaglingkuran ng DDS ang 38,000 taong mayroong ID/DD na nasa edad na 16 hanggang 21 at 126,000 na nasa edad na 22 at mahigit pa.

### Paano ka makakakuha ng mga serbisyo ng DDS?

Karapat-dapat ang isang tao para sa mga serbisyo ng sentrong panlalawigan kung mayroon siyang kapansanan sa isip o katawan. Nagsisimula ang mga kapansanan sa isip o katawan bago ang edad na 18 at inaasahang magpapatuloy nang walang katiyakan. Tinutukoy ang pagiging karapat-dapat sa pamamagitan proseso ng paghaharap at pagtatasa na ginagawa ng mga sentrong panlalawigan.

### Ano ang isang Plano ng Programang Pang-indibiduwal (Individual Program Plan, IPP)?

Ang IPP ay isang kasunduan sa pagitan ng isang tao at ng sentrong panlalawigan. Inililista ng IPP ang mga layunin ng tao at ang mga serbisyo at suporta na tutulungan silang makuha ng sentrong panlalawigan upang makamit ang kanilang mga layunin. Ang IPP ay binubuo ng taong mayroong kapansanan, ang kanilang (mga) kinatawan sa sentrong panlalawigan at iba pa sa pamamagitan ng isang prosesong nakatuon sa tao.

Para sa mga partikular na impormasyon sa proseso ng IPP, tingnan ang [Manual ng Mapagkukunan para sa Plano ng Programang Pang-indibiduwal](http://www.dds.ca.gov/RC/IPPManual.cfm) (Individual Program Plan Resource Manual).

<http://www.dds.ca.gov/RC/IPPManual.cfm>

“…ang trabaho ay nagbibigay ng lugar para umasa… ang lugar upang makamit ang mga layunin…”

*Magulang - California CIE Stakeholder Forum, Mayo 15, 2015*

# Ano ang ginagawa ng CIE Blueprint?

Ang pangunahing layunin ng Blueprint ay tulungan ang mas maraming taong mayroong ID/DD na makakuha ng mga trabaho mula sa CIE. Ngayon, mayroong humigit-kumulang na 780 tao na mayroong ID/DD na sumasali sa CIE bawat taon. Pagsapit ng Hunyo 30, 2018, ang tatlong kagawaran ay mayroong layuning tulungan ang 300 pang tao na mayroong ID/DD na makamit ang CIE at pagsapit ng Hunyo 30, 2019, tutulungan ang 500 pang tao na mayroong ID/DD na makamit ang CIE. Magkakaroon ng karagdagang layunin taun-taon sa 3, 4 at 5 taon ng Blueprint. Gagamitin ang proseso ng stakeholder na kinabibilangan ng mga taong mayroong mga kapansanan upang itakda ang mga taun-taong layunin na iyon.

Mayroong tina-target na mga kahihinatnan ang Blueprint para sa bawat layunin. Ang tina-target na kahihinatnan ay bilang o aktibidad na masusukat natin upang makita kung gaano natin naipatupad nang mahusay ang Blueprint. Halimbawa, ang isang tina-target na kahihinatnan ay tulungan ang mga taong kumikita ng mas mababa sa pinakamababang sahod na makalipat sa CIE, na tunay na trabahong aktwal na nabibigyan ng tunay na bayad.

Binibigyang-diin ng pangkalahatang-ideya na ito na para sa gumagamit ang mga layunin at estratehiya para sa bawat layunin. Ginagamit ng Blueprint ang DDS Employment Data Dashboard upang subaybayan ang pinakamahalagang layunin ng bilang ng mga tao sa CIE.

Nakalista sa ibaba ang mga layunin ng Blueprint, gayundin ang mag layunin at estratehiya para sa bawat layunin.

Unang Layunin – Pagbutihin kung paano magtutulungan ang tatlong kagawaran upang ihanda at suportahan ang mga taong mayroong ID/DD na gustong makakuha ng trabaho mula sa CIE.

Ang mga nilalayon ng Unang Layunin ay:

* Pagandahin ang pagbabahagi ng impormasyon sa pagitan ng tatlong kagawaran.
* Magtulungan upang gamitin nang mas mabuti ang mga bagong mapagkukunan.
* Higit pang magtulungan sa pagpaplano, pagsasakatuparan at pagsusuri ng CIE.

Kabilang sa mga estratehiya para sa Unang Layunin ang:

1. Bumuo at ipagbigay-alam ang nakasulat na gabay.
2. Hikayatin ang lokal na antas ng mga ugnayan sa mga ahensiya upang suportahan ang CIE.
3. Pagandahin ang pangongolekta at pagbabahagi ng datos.

Pangalawang Layunin – Gumawa ng mas maraming opsyon para sa mga taong mayroong ID/DD upang maghanda para sa trabaho at makakuha ng trabaho mula sa CIE.

Ang mga nilalayon ng Pangalawang Layunin ay:

* Isama ang mas maraming taong mayroong ID/DD sa karanasan sa trabaho, mga serbisyo para sa paghahanda sa trabaho, pagsasanay ng mga pangunahing kakayahan sa trabaho, pag-aaral pagkatapos ng high school at pagsasanay, naka-customize na trabaho at sinusuportahang indibiduwal na mga paglalagay sa trabaho.
* Isama ang mas maraming tao na mayroong ID/DD sa sistema ng pagpapaunlad ng manggagawa ng California, kabilang ang America’s Job Center of California (kilala rin bilang mga One-Stop).
* Pagbutihin ang pakikipagtulungan ng mga kagawaran sa mga employer. Kabilang dito ang pagsasanay na “kinokontrol ng trabaho” hinggil sa pagkuha sa trabaho ng mga taong mayroong ID/DD sa parehong pampubliko at pribadong sektor.

Kabilang sa mga estratehiya ng Pangalawang Layunin ang:

1. Pagkilala at pagpapahusay sa mga kasanayan na tumutulong sa mga taong mayroong ID/DD na maghanda para sa mga trabaho at makakuha ng mga trabaho mula sa CIE.
2. Alamin kung ilang tao ngayon ang matutulungan nating makamit ang CIE.
3. Suportahan ang paglipat mula sa pag-aaral papunta sa paghahanda para sa trabaho mula sa CIE.
4. Bumuo ng mga bagong paraan upang makipagtulungan sa mga employer.
5. Bumuo ng mga gamit at mapagkukunan.

Pangatlong Layunin – Tulungan at suportahan ang mga taong mayroong ID/DD na gumawa ng mga sarili nilang pagpili tungkol sa pagtatrabaho sa mga trabaho mula sa CIE.

Ang nilalayon ng Pangatlong Layunin ay:

* Magbigay sa mga taong mayroong ID/DD, mga pamilya nila at mga employer, ng imormasyon tungkol sa CIE.

Kabilang sa mga estratehiya para sa Pangatlong Layunin ang:

1. Ipaalam sa mas maraming tao ang tungkol sa mga gamit at mapagkukunan na magagamit upang tulungan silang makamit ang kanilang mga layunin sa trabaho na may kaugnayan sa CIE.
2. Suportahan ang komunidad na makakuha ng karagdagang kaalaman, kasanayan at kakayahan sa sistema upang tulungan ang mga indibiduwal na makamit ang CIE.
3. Dagdagan ang bilang ng mga aktibidad na tumutulong sa mga taong mayroong ID/DD sa pagpili ng mga trabaho mula sa CIE.

“…maglaan ng oras para makinig sa akin… Alam ko kung ano ang gusto at kailangan ko …”

*Miyembro – Pagpupulong ng Konsehong Tagapayo ng ARCA sa Mamimili, Abril 10, 2015*

Nakalista sa Blueprint na ito ang mga layunin, hangarin at mga estratehiya na gagabay sa mga kagawaran sa susunod na limang taon at bibigyang-diin kung paano magtutulungan ang mga kagawaran sa lokal at pang-estadong antas, upang tulungan ang bawat tao sa pagpili ng daan tungo sa CIE. Ang Blueprint ay mayroon ding listahan ng mga aksyon na gagawin ng tatlong kagawaran, sa tulong ng mga stakeholder, upang gumawa ng mga pagbabago upang dagdagan ang mga kahihinatnan ng CIE.

Susubaybayan ng mga kagawaran kung gagano kabisa ang mga estratehiya sa Blueprint. Bawat taon, ipo-post ang datos sa elektronikong paraan sa [Employment Data Dashboard](http://www.scdd.ca.gov/employment_data_dashboard/) at sa website ng CIE (tingnan link na nasa ibaba) at may kasamang pagsusuri ng pag-usad at inirerekomendang mga susunod na hakbang kasama ang mungkahi ng stakeholder.

“Talagang mahalaga na ang bawat komunidad ay magtutulungan."

*Nagbibigay ng Serbisyo - California CIE Stakeholder Forum, Marso 23, 2015*

Para sa karagdagang impormasyon o kopya ng buong Blueprint, mangyaring puntahan ang website ng CIE sa link na ito. [http://www.chhs.ca.gov/Pages/Competitive-Integrated-Employment-(CIE).aspx](http://www.chhs.ca.gov/Pages/Competitive-Integrated-Employment-%28CIE%29.aspx)